**MINISTERUL SĂNĂTĂȚII**

**DIRECȚIA GENERALĂ SĂNĂTATE PUBLICĂ ȘI PROGRAME DE SĂNĂTATE**

**Direcția programe de sănătate publică**

**APROBAT**

**p. MINISTRUL SĂNĂTĂȚII**

**PROF. UNIV. DR. ADRIANA PISTOL**

**SECRETAR DE STAT**

**REFERAT DE APROBARE**

În prezent programele naționale de sănătate publică se derulează în conformitate cu prevederile:

- Hotărârii Guvernului nr. 423/2022 privind aprobarea programelor naţionale de sănătate, cu modificările și completările ulterioare;

- Ordinului ministrului sănătății nr. 964/2022 privind aprobarea Normelor tehnice de realizare a programelor naţionale de sănătate publică, cu modificările și completările ulterioare.

Pentru realizarea obiectivelor din cadrul Programul naţional de prevenire, supraveghere şi control a tuberculozei (PNPSCT), respectiv asigurarea tratamentului pacienţilor cu tuberculoză MDR cu medicamente achiziţionate de Ministerul Sănătăţii de la Global Drug Facility (GDF) cu finanţare de la Fondul Global de luptă împotriva HIV/SIDA, tuberculozei şi malariei, în cadrul Grantului de tranziţie ROU-T-MOH 1762 "Abordarea provocărilor sistemului de sănătate privind controlul tuberculozei în România în condițiile art. 703 alin (21) din Legea nr. 95/2006, republicată, privind reforma în domeniul sănătății, este necesară completarea listei de activităţi efectuate la nivelul Ministerului Sănătăţii cu punctul1.4.: „repartizează medicamentele antituberculoase achiziţionate de Ministerul Sănătăţii de la Global Drug Facility în cadrul Grantului de tranziţie ROU-T-MOH 1762 ,,Abordarea provocărilor sistemului de sănătate privind controlul tuberculozei în România’’, conform unei metodologii care se aprobă prin ordin al ministrului sănătății, către unităţile sanitare de specialitate TB sau care au în structura organizatorică secţii sau dispensare de pneumoftiziologie, în vederea acordării acestora bolnavilor cu tuberculoză multidrog-rezistentă.”

Având în vedere art. 17, punctul 1, litera h) din Normele tehnice de realizare a programelor naţionale de sănătate publică, aprobate Ordinul ministrului sănătății nr. 964/2022, cu modificările și completările ulterioare, potrivit căruia structura cu atribuţii în domeniul programelor naţionale de sănătate propune spre aprobare ordonatorului principal de credite repartiţia fondurilor pe surse şi titluri bugetare, programe/subprograme naţionale de sănătate publică, respectiv pe unităţi de specialitate, propunem completarea Anexei nr. 14 la Normele tehnice de realizare a programelor naționale de sănătate publică, conform referatului de aprobare nr. AR 2050/06.02.2024, prin care a fost aprobată repartiția creditelor de angajament și a creditelor bugetare în anul 2024.

În sensul celor menţionate mai sus vă transmitem, alăturat, proiectul de Ordin al ministrului sănătății pentru completarea prevederilor Normelor tehnice de realizare a programelor naţionale de sănătate publică, aprobate prin Ordinul ministrului sănătăţii nr. 964/2022, pe care – dacă sunteţi de acord – vă rugăm să-l aprobaţi în vederea publicării în Transparență decizională.

**DIRECTOR GENERAL**

**Dr. Amalia ȘERBAN**

 **DIRECTOR DPSP**

 **Dr. Mihaela BARDOȘ**

 Întocmit: Dr. Ec. L.N

Dr. I.P

Cons. L.B.